cyanic-selkie/wikianc huggingface dataset:
திணிவு மையம்
தொகையிடல் மூலம்
ஒரு தளவுருவத்தின் பொருள்-நிறை மையத்தின் அச்சுதூரங்கள்:
முக்கோணம் மற்றும் நான்முகத் திண்மம்
ஒரு முக்கோணத்தின் திணிவு மையமானது அம்முக்கோணத்தின் நடுக்கோடுகள் வெட்டிக்கொள்ளும் புள்ளியாகும். முக்கோணத்தின் திணிவு மையமானது நடுக்கோட்டுச்சந்தி எனவும் அழைக்கப்படுகிறது. திணிவு மையமானது ஒரு நடுக்கோட்டை 2:1 என்ற விகிதத்தில் முக்கோணத்தின் உச்சியிலிருந்து பிரிக்கிறது. திணிவு மையம், முக்கோணத்தின் ஒரு பக்கத்திற்கும் அதன் எதிர் உச்சிக்கும் இடையேயுள்ள செங்குத்து தூரத்தில் ⅓ அளவிலான இடத்தில் அமைகிறது (படத்தைப் பார்க்கவும்). திணிவு மையத்தின் கார்டீசியன் அச்சுதூரங்கள் முக்கோணத்தின் மூன்று உச்சிகளின் அச்சுதூரங்களின் சராசரியாகும்.
திணிவு மையத்தின் அச்சுதூரங்கள்:
இலங்கையில் பவளப் பாறைகள்
இலங்கையில் கூடுதலான கடற்கரைப்பகுதிகளில் பவளப் பாறை வளம் காணப்படுகிறது.
திணிவு மையம்
முக்கோணம் மற்றும் நான்முகத் திண்மம்
எனவே ஈர்ப்புமைய அச்சுதூரங்களின் வாயிலாக முக்கோணத்தின் திணிவு மையம்:
முக்கோணம் ஒரு சீரான தாள் அல்லது தகட்டால் செய்யப்பட்டிருந்தால் (அல்லது அதன் நிறை மூன்று உச்சிகளிலும் சீராக பிரிக்கப்பட்டிருந்தால்) நடுக்கோட்டுச்சந்தியானது முக்கோணத்தின் நிறை மையமாகவும் அமையும். மாறாக முக்கோணத்தின் நிறையானது சீரான அடர்த்தியுடன் அதன் சுற்றளவில் பரவியிருந்தால், நிறை மையமானது திணிவு மையத்துடன் பொருந்தாது.
இலங்கையில் பவளப் பாறைகள்
மேற்கோள்கள்
பகுப்பு:இலங்கையின் புவியியல் பகுப்பு:பவளப் பாறைகள்
திணிவு மையம்
முக்கோணம் மற்றும் நான்முகத் திண்மம்
முக்கோணத்தின் பரப்பானது, அதன் ஏதேனும் ஒரு பக்கத்தின் நீளத்தின் மடங்காக அமையும் அப்பக்கத்திலிருந்து திணிவு மையத்தின் செங்குத்து தூரத்தின் 1.5 மடங்காகவும் முக்கோணத்தின் பரப்பு அமையும்.
முக்கோணத்தின் பரப்பு:
1/2 bh = (3/2) x ( b) x (h/3) =1.5 (b) x (h/3)
நான்முகத்திண்மத்தின் திணிவு மையமானது அதன் ஒவ்வொரு உச்சியையும் அவ்வுச்சிக்கு எதிர் முக்கோணப் பக்கத்தின் திணிவு மையத்தை இணைக்கும் கோடுகள் வெட்டிக்கொள்ளும் புள்ளியாகும். இக்கோடுகள், திணிவு மையத்தினால் உச்சியிலிருந்து 3:1 என்ற விகிதத்தில் பிரிக்கப்படுகின்றன.
இதனை n-பரிமாண பன்முகிக்குப் (simplex) பொதுமைப்படுத்தலாம்.
பன்முகியின் உச்சிகள்:, உச்சிகளை வெக்டர்களாக கருதினால்:
பன்முகியின் திணிவு மையம்:
பல்கோணத்தின் திணிவு மையம்
தனக்குள்ளாக வெட்டிக்கொள்ளாத மூடிய பல்கோணத்தின் திணிவு மையம்:
பல்கோணத்தின் n  உச்சிகள்: (x0,y0), (x1,y1), ..., (xn−1,yn−1)
இங்கு A என்பது பல்கோணத்தின் குறியிடப்பட்ட பரப்பாகும்.
இந்த வாய்ப்பாடுகளில் பலகோணத்தின் உச்சிகள் சுற்றளவு வழியாக வரிசையாக எடுத்துக்கொள்ளப்படுகிறது. உச்சிகள் ( xn, yn ) மற்றும் ( x0 , y0 ) இரண்டும் ஒன்றாகக் கருதப்படுகின்றன. உச்சிகள் கடிகார திசையில் எடுத்துக்கொள்ளப்பட்டால் மேற்கண்டவாறு கணக்கிடப்படும் பரப்பு A, குறைக்குறி கொண்டதாக அமையும். எனினும் திணிவு மையத்தின் அச்சுதூரங்கள் இதனால் மாறுவதில்லை.
கூம்பு மற்றும் பிரமிடின் திணிவு மையங்கள்
கூம்பு மற்றும் பிரமிடின் திணிவு மையமானது, முகட்டிலிருந்து அடிப்பக்கத்தின் திணிவு மையத்தை இணைக்கும் கோட்டின் மீது அமைகிறது. திடக்கூம்பு மற்றும் திடப்பிரமிடின் திணிவு மையம், அடிப்பக்கத்திலிருந்து முகட்டின் தூரத்தில் ¼ அளவிலான இடத்திலும், அடிப்பக்கம் இல்லாத(உள்ளீடற்ற) கூம்பு மற்றும் பிரமிடின் திணிவு மையம், அடித்தளத்திலிருந்து முகட்டின் தூரத்தில் 1/3 அளவிலும் அமையும்.
வெளி இணைப்புகள்
பகுப்பு:முக்கோண மையங்கள் பகுப்பு:வடிவவியல் மையங்கள்
ரயான் சைட்பொட்டம்
ரயான் சைட்பொட்டம் (Ryan Sidebottom, பிறப்பு: சனவரி 15 1978), இங்கிலாந்து அணியின் துடுப்பாட்டக்காரர். இவர் 22 தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் போட்டிகளிலும் 152 முதல்தர துடுப்பாட்டப் போட்டிகளிலும், 177 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2001 - 2010 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:1978 பிறப்புகள் பகுப்பு:இங்கிலாந்துத் துடுப்பாட்டக்காரர்கள் பகுப்பு:யார்க்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
கற்றுக்கொண்ட பாடங்கள் மற்றும் நல்லிணக்க ஆணைக்குழு
கற்றுக்கொண்ட பாடங்கள் மற்றும் நல்லிணக்க ஆணைக்குழு  (Lessons Learnt and Reconciliation Commission, LLRC) இலங்கையின் குடியரசுத்தலைவர் மகிந்த  ராசபக்சயால்  2010ஆம் ஆண்டில்  மே மாதம் நியமிக்கபட்ட ஓர் உண்மையறியும் விசாரணை ஆணையமாகும். இது இலங்கையில் 2002 பேச்சுவார்த்தை தோல்வியில் இருந்து 2009 மே வரையான இறுதிக் கட்டப் போர் வரையிலான நடந்த நிகழ்வுகளையும் தோல்விகளையும் முரண்பாடுகளையும் விசாரித்து, அந்த மாதிரி தோல்விகளும் முரண்பாடுகளும் மீண்டும் நடைபெறாதவாறு தடுக்க என அமைக்கப்பட்டது.
வெளியிணைப்புகள்
பகுப்பு:இலங்கை இனப்பிரச்சினை
கருக் குழாய் ஆய்வு
கருக்குழாய் ஆய்வு (Hyterosalpingography) என்பது ஒரு சிறப்பு ஆய்வாகும். பெண்கள் கருவுறுதலில் ஏற்படும் சிக்கலுக்குத் தீர்வு காண இவ்வாய்வு துணைசெய்கிறது. கருவுறுதலுக்கு ஏற்றச்சூழலில் ஆணின் விந்தணுவும் பெண்ணின் கருமுட்டையும் இணைந்து கருக்கட்டல் நிகழ்கிறது. இந்நிகழ்வு பொதுவாக கருக்குழாயில் (Fallopian tube) நிகழும். கருக்கட்டிய முட்டை கருக்குழாய் வழியாக கருப்பையை அடைந்து, கருப்பைச் சுவருடன் ஒட்டிக் கொண்டு அங்கு வளரும். ஏதாவது காரணத்தால் கருக்குழலில் அடைப்பு ஏற்பட்டால் முட்டையும் விந்தணுவும் இணையும் வாய்ப்பு தடைபடுகிறது. எனவே கருவுறுதலும் தவிர்க்கப்படுகிறது. இதனைத் தெரிந்து கொள்ளவே கருக்குழாய் ஆய்வு மேற்கொள்ளப்படுகிறது. இதுவே கருக்குழாய் ஆய்வு எனப்படும்.
இவ்வாய்விற்காக, ஒப்புமையைக் (contrast medium) கூட்டும் சாதாரண அயோடின் கொண்ட நீர்மம், கருப்பையினுள் சற்று அழுத்தத்தில் செலுத்தப்படும். இந்த நீர்மம் கருக் குழாய் மூலம் சென்று சினைப்பை அருகில் சென்று அடையும். குழாயில் அடைப்பு இருந்தால் இது நிகழ வாய்ப்பில்லை. இவ்வாய்வினை மேற்கொள்ளும் மருத்துவர் கவனமாக, மருந்து பெண்ணுறுப்பில் சிந்திவிடாமல் கவனமாகச் செயல்பட வேண்டும். மருந்து செலுத்தியதும் எக்சு-கதிர் படம் எடுக்கப்படுகிறது. படத்தினை ஆய்ந்து நிலையினைத் தெரிந்து கொள்ளமுடியும். குழாய் அடைப்பேயன்றி வேறு காரணங்களாலும் கருதரிப்பதில் தடை ஏற்படலாம்.
வெளி இணைப்புகள்
பகுப்பு:கருவுறுதல்
இந்திய தொழில்நுட்பக் கழகம் ஐதராபாது
இந்திய தொழில்நுட்பக் கழகம் ஐதராபாது (இ.தொ.க. ஐதராபாது, Indian Institute of Technology Hyderabad) ) ஆந்திர மாநிலத்தில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும்.2008-2009 கல்வியாண்டு முதல் மேதக் மாவட்டத்தில் எத்துமைலாரம் நகரில் உள்ள ஆயுத தொழிற்சாலையின் அமைதியான குடியிருப்பு வளாகத்தில் இ.தொக.சென்னை வழிகாட்டுதலில் இயங்கத் துவங்கியுள்ளது.
தற்காலத் தேவைகளான விடுதிகள், வகுப்பறைகள், விளையாட்டு மற்றும் மருத்துவ வசதிகள் இக்குடியிருப்பில் ஏற்படுத்தப்பட்டுள்ளன. நிரந்தர கட்டிடங்கள் மேதக் மாவட்டத்தில் தேசிய நெடுஞ்சாலையில் அமைந்துள்ள சங்காரெட்டி நகரின் அருகாமையில் கண்டி கிராமத்தில் உருவாகி வருகின்றன. இந்த கட்டுமானப் பணிக்கான அடிக்கல் காங்கிரசு தலைவர் சோனியா காந்தி தலைமையில் 27 பிப்ரவரி 2009 அன்று நாட்டப்பட்டது. 212 எக்டேர் நிலத்தில் அமையவிருக்கும் இந்த வளாகத்தின் முதல் கட்டிடங்கள் 2010 வேனில் காலத்திற்குள் கட்டப்பட்டுவிடும்.மூன்றாம் கல்வியாண்டிலிருந்து மாணவர்கள் புதிய, நிரந்தர வளாகத்தில் சேர்க்கப்படுவார்கள்.
கல்வி திட்டங்கள்
தனது முதலாண்டில்,2008-2009, மூன்று பட்டப்படிப்பு திட்டங்களை வழங்குகிறது: 111 மாணவர்கள் முதலாண்டில் சேர்ந்துள்ளனர்.
இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.
வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.
வெளியிணைப்புகள்
பகுப்பு:இந்திய தொழில்நுட்பக் கழகங்கள்
உலக தாவரவள மண்டலங்கள்
]
உலகத் தாவரவள மண்டலங்கள் காலநிலை சார்ந்த உயிர்மண்டலத் (biome] தாவரவள (Vegetation)வகைபாடாகும்.
புவியில் காலநிலை
புவியில் பொதுவாக மூன்று காலநிலை மண்டலங்கள் உள்ளன. அவை வெப்ப மண்டலம், மித வெப்ப மண்டலம், துருவ மண்டலம் என்பவையாகும். மற்ற வகைகள் இவற்றைச் சார்ந்தவை ஆகும். காடுகள்,புல்வெளிகள், பாலைவனங்கள் ஆகியவை புவியின் வட கோளப்பகுதியில் பரவியுள்ளன. வட கோளப்பகுதியில் தான் நிலப்பரப்பு மிக அதிகமாக உள்ளது.ஆண்டு முழுவதும் அதிக வெப்பம், அதிக மழை பொழிவு, ஈரப்பதம் முதலியவை இருப்பதால் நிலநடுக்கோடு முதல் 80 வடக்கு அட்சரேகை வரையுள்ள நிலத்தில் வெப்பமண்டலக் காடுகள் சூழ்ந்திருக்கும்.
கண்டங்களின் கிழக்குப் பகுதியில் 80 முதல் 300  வடக்கு வரை வெப்ப-நனைந்த, பசுமை மாறா, இலையுதிர் காடுகளைக் காணலாம். இதற்கு காரணம் இந்தியா, சீனா போன்ற நாடுகளில் பொழியும் குறிப்பிட்ட பருவ மழையேயாகும். இந்த அட்ச ரேகைகளின் எல்லைக்குள் அமைந்திருக்கும் கண்டங்களின் மத்திய பகுதிகளில் உயரமான புற்களால் அமைந்த ஸவான்னா புல்வெளிகளைக் காணலாம். இந்தியா,சூடான், அமெரிக்க ப்ரெய்ரி புல்வெளிகளை இதற்கு எடுத்துக்காட்டாகக் கூறலாம். கண்டங்களின் தட்பவெப்ப நிலையும்,குறைந்த மழையுமே இப்பகுதிகளின் இத்தாவர வளத்திற்குக் காரணங்களாகும்.
கண்டங்களின் மேற்குப் பகுதிகளில் 150 முதல் 300 வடக்கு வரை வறண்ட பாலைவனங்களே உண்டு. இதற்குக் காரணம் இப்பகுதிகள் பருவ காற்றுகளுக்கு மறை பகுதிகளில் அமைந்திருப்பதேயாகும். 300 முதல் 400 வடக்கு வரை 3 வகையான இயற்கை அமைப்புகளைக் காணலாம். இவ்வெல்லைகளில் கிழக்கு ஓரங்களில் வளமான இலையுதிர்க்காடுகளும், அகன்ற இலை பசுமை மாறாக் காடுகளும் அவற்றைச் சார்ந்து மேற்குப் பகுதிகளில் ஸ்கிளிரோஃபில்லர்ஸ் எனப்படும் வறட்சித் தாவரங்களைக் கொண்ட புதர்க்காடுகளும் காணப்படும். கண்டங்களின் மத்தியப் பகுதிகளில் ஸ்டெப்பி என்ற புல்வெளிகள் அமைந்திருக்கும் இதுவே கண்டங்களின் காலநிலையை முடிவு செய்யும்.
ஊசியிலைக்காடுகள்
ஊசியிலைக்காடுகள் கிழக்குத் திசையில் 500 முதல் 600 வடக்கு வரை பரவியிருக்கும். ஆனால் மேற்கு திசையில் ஆர்டிக் வட்டமான 66.50 வரை பரவியிருக்கும். இவற்றை போாியல் காடுகள் என்றும் கூறுவர். குறைந்த வெப்பம், பனிபொழிவோடு கூடிய குளிர்காலம், மிகக் குறைந்த மழை ஆகியவையே இக்காடுகளின் பண்பாகும். பெரும்பாலும் மேற்குப் பகுதிகளில் இலையுதிர்க்காடுகளுடன் இவை சேர்ந்து காணப்படுவதும் உண்டு.
வெப்ப மண்டலம்
நிலநடுக்கோட்டிற்கு 80 வடக்கிற்கும் 80 தெற்கிற்கும் இடைப்பட்ட பகுதியே வெப்ப மண்டலம் எனப்படுகிறது. வெப்பநிலை சீராக அமைந்திருப்பது வெப்பமண்டலத்தின் சிறப்புப் பண்பாகும். உயர் மற்றும் குறைந்த வெப்ப நிலைகளுக்குள்ள வேறுபாடு 10 முதல் 50 செல்சியஸ் அளவாகத்தான் இருக்கும். அதாவது கோடைகாலத்தின் அதிக வெப்ப அளவிற்கும், குளிர்காலத்தின் மிகக் குறைந்த வெப்பத்திற்கும் உள்ள வேறுபாடு 50 செல்சியஸுக்கு மிகாது. வெப்பமண்டலப் பகுதிகளிலேயே காடுகள், புல்வெளிகள் மற்றும் பல வகை தாவர இனங்களை காண நோிடுவதன் காரணம் மழை மாதங்களின் எண்ணிக்கையே ஆகும். அதிக மழை, அதிக வெப்பம், வளமான மட்குடன் கூடிய மண் முதலிய காரணங்களால் இங்கு தாவர வளம் மிகச் செழிப்புடன் காணப்படும். இதையே வெப்பமண்டல மழைக் காடுகள் என்பர். இதையே தாவரவள மண்டலத்தின் உச்சகட்டடம் என்று குறிப்பிடுவர். தற்சமயம் மனித குறுக்கீடு அற்ற வெப்பமண்டல மழைக்காடுகளை நியூகினி, பசுபிக் கடல் தீவுகள், சுமத்ரா, மடகாஸ்கா், மேற்கு ஜாவா, போர்னியா, வட அமேசான் வடிகால் பகுதி, ஜான்சிபார் முதலிய இடங்களில் காணலாம். இந்தியாவைப் பொறுத்த வரையில் அஸ்ஸாம் மற்றும் வடக்குக் கர்நாடகா, குடகு, ஆணைமலைப் பகுதிகளில் வெப்பமண்டல மழைக் காடுகள் காணப்பட்டாலும் அவற்றை முழுமையான மழைக்காடுகள் என்று சொல்ல இயலாது. மேகங்கள் சூழ்ந்த மேகாலயாவில் உள்ள சிரபுஞ்சி ஒரு காலத்தில் உலகிலேயே அதிக மழை பெறும் பகுதியாகவும். செழிப்பான வெப்பமண்டலக் காடுகளைக் கொண்டதாகவும் கருதப்பட்டது.
இலையுதிர்க்காடுகள்
உலகில் வெப்பமண்டல மலைக்காடுகள் பெரும்பாலும் ஆண்டு முழுவதும் மழை பெய்யும் பகுதிகளில் காணப்படும். சில பகுதிகளில் மழை குறிப்பிட்ட பருவகாலத்தில் மட்டுமே பெய்தால் அங்கு இலையுதிர் இனங்கள் தோன்றும். இக்காடுகளின் வளர்ச்சியும், வாழ்க்கை சூழலும் பருவமழையைச் சார்ந்தே இருப்பதால் இவற்றை பருவமழைக் காடுகள் என்றும் கூறுவர். இந்தியாவில் மழைக் காலத்தில் பூப்பதும், வெயில் காலத்தில் இலைகளை உதிர்ப்பதம் இக்காடுகளின் சிறப்பாகும். இலையுதிர்க்காடுகளை ஈர இலையுதிர்க்காடுகள், உலர் இலையுதிர்க்காடுகள் என இருவகையாகப் பிாிக்கலாம்.
வெப்பமண்டலப் புல்வெளிகள்
வெப்பமண்டலப் பகுதியில் புல்வெளிகள் அகன்ற பரப்பை ஆட்கொண்டுள்ளன. அவற்றை சவானா என்பர். சவானா என்ற அமொிக்க வார்த்தைக்கு காடுகளால் போர்த்தப்பட்ட புல்வெளி என்பது பொருள். ஆனால் தற்போது வெப்பமண்டல பகுதியில் தனித்த புல்வெளிகளையோ அல்லது மரங்களோடு கூடிய தனித்த புல்வெளிகளையோ இச்சொல் குறிக்கிறது. மாறி மாறித் தோன்றும் ஈர மற்றும் உலர் பருவங்களோடு கூடிய வெப்பமண்டல காலநிலையே சவனாவின் சிறப்பாகும். தென் அமொிக்கா, ஆப்பிாிக்கா, தென்கிழக்கு ஆசியா மற்றும் ஆஸ்திரேலியாவில் சவானா புல்வெளிகளைக் காணலாம்.
பாலைவனங்கள்
புவியின் நிலப் பகுதியில் 7-ல் ஒரு பங்கு பாலைவனமாக உள்ளது. அதன் பரப்பு ஆண்டிற்கு ஆண்டு அதிகாித்து வருகிறது. மனிதன் வாழும் 6 கண்டங்களில் ஐரோப்பா தவிர மற்ற எல்லாக்கண்டங்களிலும். பாலை நிலம் உண்டு. பாலைவனத்தை வெப்ப பாலை, குளிர் பாலை என இரு வகையாகப் பிாி்க்கலாம். வெப்ப பாலைவனத்திற்கு சஹாரா ஓர் எடுத்துக்காட்டாகும். பகல் பொழுது வெப்பம் மிக அதிகம். உலகிலேயே மிக காற்று - வெப்பம் உள்ள பகுதி சஹாராவின்  லிபியா பகுதியாகும். இங்கு நிழலின் வெப்பமே 58 0</sup  ெசல்சியஸ் ஆகும்.
குளிர் பாலைவனத்திற்கு எடுத்துக்காட்டு மங்கோலிய காேபிப்பாலைவனம் ஆகும். கடுங்குளிர் காலமும், நீ்ண்ட குளிர்ப்பருவமும் இதன் பண்பாகும். வெப்பநிலை உறைநிலைக்கு கீழே போவதுண்டு. ஐக்கிய அமொிக்க மரணப்பள்ளத்தாக்கு, தென்அமொிக்க படகோனியா,  தென்ஆப்பிாிக்க கலஹாாி, வடஆப்பிாிக்க சஹாரா, மத்திய ஆசிய கோபி, அரேபிய, ஆஸ்திரேலிய பாலைவனங்கள் குறிப்பிட்டுச் சொல்லக் கூடியவை ஆகும். இந்தியாவில் இராஜஸ்தானில் உள்ள தார்ப்பாலைவனம் குறிப்பிடத்தக்கதாகும்.
மிதவெப்ப மண்டலம்
மிதவெப்ப மண்டலம் இருவகைப்படும். அவை கதகதப்பான மித வெப்ப மண்டலம் மற்றும் குளிர் மித வெப்ப மண்டலம். கதகதப்பான மித வெப்ப மண்டல பகுதியில் குளிர்காலம் கதகதப்பாக இருக்கும். குளிர் மித வெப்ப மண்டல பகுதியில் குளிர் சற்று கடுமையான குளிருடன் இருக்கும். கதகதப்பான மித வெப்ப மண்டல தாவரங்களை ஜப்பான்,  மேற்கு சிலி, ஐரோப்பாவில் காணலாம். இக்காடுகளில் காணப்படும் முக்கியத் தாவரங்களில் அகன்ற - தடித்த - பசுமைமாறா இலைகளைக் கொண்ட மரங்கள், ஊசியிலை மரங்கள், புதர்கள் காணப்படுகிறது.
மேற்கோள்கள்
www.nationalgeographic.org/encyclopedia/vegetation-region/ www.eecrg.uib.no/Presentations/World%20Veg%20Biomes.pdf https://en.wikipedia.org/wiki/Vegetation worldgeography.abc-clio.com world-geography-games.com www.theworldgeography.com en.wikipedia.org/wiki/World_(geography)
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
இந்திய ஆற்றல் கொள்கை
இந்திய ஆற்றல் கொள்கை (energy policy of India) வளர்ந்துவரும் மின் பற்றாக்குறையை எதிர்கொள்ளும் வகையிலும் மாற்று ஆற்றல் மூலங்களை வளர்க்கும் வகையிலும் வரையறுக்கப்படுகிறது. குறிப்பாக அணு ஆற்றல், சூரிய ஆற்றல் மற்றும் காற்று ஆற்றலைப் பயன்படுத்தி மின்சாரம் உற்பத்தி செய்வதற்கான முனைவுகள் ஊக்குவிக்கப்படுகின்றன.
இந்தியாவின் மின்சார உற்பத்தியில் ஏறத்தாழ 70% புதைபடிவ எரிபொருட்களிலிருந்து பெறப்படுகிறது; இதில் நிலக்கரி  40% ஆக முன்னிலையிலும் அடுத்ததாக பாறை எண்ணெய் 24%ஆகவும்  இயற்கை எரிவளி  6% ஆகவும் உள்ளன. பெரும்பாலும் புதைபடிவ எரிபொருள் இறக்குமதியையே நம்பியுள்ளது. 2030ஆம் ஆண்டில் இந்தியாவின் மொத்த ஆற்றல் நுகர்வில் 53%க்கும் கூடுதலாக இறக்குமதியை நாடியிருக்க வேண்டி இருக்குமென மதிப்பிடப்பட்டுள்ளது. 2009-10இல் 159.26 மில்லியன் டன் பாறை எண்ணெயை இறக்குமதி செய்தது; இது உள்நாட்டு பாறை எண்ணெய்ப் பயன்பாட்டில்  80% ஆகும். மேலும் நாட்டின் மொத்த இறக்குமதிகளில் 31% எண்ணெய் இறக்குமதியாகும். இந்தியாவின் மின்சார உற்பத்தியின் வளர்ச்சி உள்நாட்டு நிலக்கரித் தட்டுப்பாட்டால் தடைபட்டுள்ளது. இதனால் 2010இல் மின் உற்பத்திக்கான இந்தியாவின் நிலக்கரி இறக்குமதி 18%ஆக உயர்ந்துள்ளது.
விரைவாக வளர்ந்துவரும் இந்தியப் பொருளாதாரத்தின் மின்தேவையை சந்திக்க ஆற்றல் துறையில் பெரும் முதலீடுகளை மேற்கொள்ள வேண்டியுள்ளதால் உலகளாவிய ஆற்றல் தேவையில் இரண்டாம் பெரும் சந்தையாக உள்ளது. உலகளாவிய மின் உற்பத்தி வளர்ச்சியில் இந்தியாவின் பங்கு 18%ஆக உள்ளது. வளர்கின்ற மின்தேவையையும் புதைபடிவ எரிமங்களின் பற்றாக்குறையையும் கருத்தில் கொண்டு புதுப்பிக்கத்தக்க மற்றும் அணு  மின் நிலையங்களில் தனது குவியத்தை செலுத்தி உள்ளது. காற்றுத் திறன் சந்தையில் உலகின் ஐந்தாமிடத்தில் உள்ளது. 2022இல் 20 கிலோவாட் சூரிய மின் உற்பத்தித் திறனை நிறுவ திட்டமிடப்பட்டுள்ளது. இந்தியாவின் மின் உற்பத்தியில் அணு மின்நிலையங்களின் பங்கை அடுத்த 25 ஆண்டுகளுக்குள் தற்போதைய 4.2%இலிருந்து 9%ஆக உயர்த்தவும் திட்டமிடப்பட்டுள்ளது. நாட்டில் ஐந்து அணு மின் நிலையங்கள் கட்டமைக்கப்பட்டு வருகின்றன.2025க்குள் மேலும் 18 அணு மின் நிலையங்கள் கட்டப்பட உள்ளன.
இந்தியாவில் ஆற்றல் வளங்கள்
மொத்த நிறுவப்பட்ட திறனளவு (சூன் 2015)
வெளி இணைப்புகள்
பகுப்பு:இந்தியாவில் ஆற்றல்
நொடியூர் ஊராட்சி
நொடியூர் ஊராட்சி (Nodiyur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள கந்தர்வக்கோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1692 ஆகும். இவர்களில் பெண்கள் 861 பேரும் ஆண்கள் 831 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கூறைநாடு புனுகீஸ்வரர் கோயில்
புனுகீஸ்வரர் கோயில், தமிழ்நாட்டில், மயிலாடுதுறையில் கூறைநாடு என்னுமிடத்தில் அமைந்துள்ள சிவன் கோயிலாகும்.
அமைவிடம்
இத் தலம் அமைந்துள்ள கூறைநாடு, கும்பகோணம்-மயிலாடுதுறை சாலையில் மயிலாடுதுறை நகருக்குச் செல்லும் முன்பாக உள்ளது. கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°05'43.4"N, 79°38'37.8"E (அதாவது, 11.095397°N, 79.643824°E) ஆகும்.
அமைப்பு
அழகான ராஜகோபுரத்தைக் கடந்து உள்ளே செல்லும்போது முன்மண்டபத்தில் கொடி மரம் உள்ளது. கொடி மரத்தை அடுத்து, பலிபீடமும், நந்தியும் உள்ளன. கோயில் வளாகத்தின் வலப்புறம் முதலில் அம்மன் சன்னதி உள்ளது. கருவறையைச் சுற்றி வரும்போது சண்டிகேஸ்வரி சன்னதியைக் காணலாம். அம்மன் சன்னதியின் முன்பாக பலிபீடமும், நந்தியும் உள்ளன. அம்மன் சன்னதி அருகே அலங்கார மண்டபமும், பள்ளியறையும் உள்ளன. கருவறைக்கு முன் உள்ள மண்டபத்தின் வழியாக கருவறையை வெளியில் சுற்றி வரும்போது வரத விநாயகர், அனுமார், சோமாஸ்கந்தர், ஐயப்பன், 63 நாயன்மார்களில் ஒருவரான நேசநாயனார், சுப்ரமணியர் ஆகியோர் சன்னதிகள் உள்ளன. திருச்சுற்றில் சூரியன், பைரவர், கீழக்குமரர் எனப்படும் சுப்ரமணியர் உள்ளனர். அருகே நவக்கிரக சன்னதி உள்ளது. அடுத்து 63 நாயன்மார்கள் உள்ளனர். கருவறை கோஷ்டத்தில் பிரம்மா, அடிமுடி காணா அண்ணல், தட்சிணாமூர்த்தி, விநாயகர் உள்ளனர். அருகே சண்டிகேஸ்வரர் சன்னதி உள்ளது. வெளிப்பிரகாரத்தில் சனீஸ்வரன், நந்தி பலிபீடத்தை முன்னர் கொண்டு அமைந்துள்ள லிங்கத்திருமேனி, விநாயகர் சிற்பங்கள் உள்ளன. தற்போது (சூன் 2016) கோயிலில் திருப்பணி நடைபெற்றுவருகிறது.
இறைவன், இறைவி
இத்தலத்தில் கோயில் கொண்டுள்ள இறைவன் புனுகீசுவரர். இறைவி சாந்தநாயகி.
மயிலாடுதுறை சப்தஸ்தானம்
மயிலாடுதுறையில், திருவாவடுதுறை ஆதீனத்திற்குச் சொந்தமான ஐயாறப்பர் கோவிலில் நடைபெறும் சப்தஸ்தான திருவிழாவில் பங்கேற்கும் ஏழு சிவன் கோயில்களுள் இக்கோயிலும் ஒன்றாகும்.
மேற்கோள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
மேச்சி மண்டலம்
மேச்சி மண்டலம் (Mechi) (मेची अञ्चल) நேபாள நாட்டின் கிழக்கு பிராந்தியத்தில் அமைந்துள்ளது. நேபாளத்தின் பதினான்கு மண்டலங்களில் மேச்சி மண்டலமும் ஒன்று. மேச்சி மண்டலத்தின் பரப்பளவு 8,196 சதுர கிலோ மீட்டராகும். மேச்சி மண்டலத்தின் நிர்வாகாத் தலைமையிடம் இலாம் நகரத்தில் அமைந்துள்ளது.
மேச்சி மண்டல மாவட்டங்கள்
மேச்சி மண்டலத்தில், சாப்பா மாவட்டம், இலாம் மாவட்டம், பாஞ்சதர் மாவட்டம் மற்றும் தாப்புலேசங்கு மாவட்டம் என நான்கு மாவட்டங்கள் அமைந்துள்ளது.
மேச்சி மண்டலத்தின் வடக்கில் திபெத் தன்னாட்சிப் பகுதியும், தெற்கில் இந்தியாவும் அமைந்துள்ளது.
மேச்சி மண்டலத்தின் பெரு நகரம் தராய் பகுதியின் தமக் நகரம் ஆகும். மேச்சி மண்டலத்தின் பெருவாரியான மக்கள் நேவார் மக்கள், கிராந்தி மக்கள், லிம்பு மக்கள், கிராதர்கள் ராய் மக்கள், செட்டிரிகள் போன்ற மலைவாழ் பழங்குடிகள் வாழ்கின்றனர்.
இம்மண்டலத்தில் நேபாள மொழி, போச்சுபுரி மொழி, மைதிலி மொழி, லிம்பு மொழி, இராய் மொழிகள் பேசப்படுகிறது.
மேச்சி மண்டலத்தில் மேச்சி வானூர்தி நிலையம் மற்றும் தாப்புலேசங்கு மாவட்டத்தில் அமைந்த பகதூர் வானூர்தி நிலையம் என இரண்டு வானூர்தி நிலையங்கள் அமைந்துள்ளது.
மேற்கோளகள்
* பகுப்பு:நேபாளப் புவியியல்
கரையபுரம் கரவீரேசுவரர் கோயில்
கரையபுரம் கரவீரேசுவரர் கோயில் தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 91ஆவது சிவத்தலமாகும்.
அமைவிடம்
சம்பந்தர் பாடல் பெற்ற இத்தலம் திருவாரூர் மாவட்டத்தில் திருவாரூர் வட்டத்தில் அமைந்துள்ளது. திருக்கண்ணமங்கை பெருமாள் கோயிலோடு இணைந்த தலமாகும். இத்தலத்தில் கௌதமர் வழிபட்டார் என்பது தொன்நம்பிக்கை. பெரிய திருக்கோயில் சிறிய ஊரில் அமைந்திருக்கின்றது.
பெயர்க்காரணம்
கரவீரம் என்ற சொல்லுக்கு பொன் அலரி என்பது பொருள். இத்தலத்தின் தல விருட்சம் அலரி ஆகும்.
படத்தொகுப்பு
பகுப்பு:தேவாரம் பாடல் பெற்ற சிவன் கோயில்கள் பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:காவேரி தென்கரை சிவன் கோயில்கள்
வல்லம் கோட்டை முனியாண்டவர் கோயில்
வல்லம் கோட்டை முனியாண்டவர் கோயில் தஞ்சாவூர் அருகே உள்ள வல்லம் பகுதியில் உள்ள கோயிலாகும்.
இறைவன்
இக்கோயிலிலுள்ள மூலவராக முனியாண்டவர் உள்ளார். மாடத்தில் விளக்கு ஏற்றப்பட்ட நிலையில் காணப்படுகிறது. அருகில் அதிக எண்ணிக்கையில் சூலங்களும், வேல்களும் காணப்படுகின்றன. முனியாண்டவருக்குப் பின் பெரிய ஆலமரம் உள்ளது.
பிற சன்னதிகள்
முனியாண்டவரின் வலது புறம் மதுரை வீரன் உள்ளார். இடது புறத்தில் கருப்புசாமி, அம்மன் ஆகியோர் உள்ளனர். இவர்கள் அனைவரும் மாடங்களில் காணப்படுகின்றனர்.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமக் கோயில்கள்
வி. பி. சஜேந்திரன்
வி. பி. சஜேந்திரன் என்பவர் இந்திய அரசியல்வாதி,  இவர் கேரள சட்டப்பேரவையின் குன்னத்துநாடு தொகுதியின் உறுப்பினர். இவர் இந்திய தேசிய காங்கிரசைச் சேர்ந்தவர். இவர் காங்கிரஸ் குழுவின் உறுப்பினர்
மேற்கோள்கள்
பகுப்பு:1969 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:பதின்மூன்றாவது கேரளச் சட்டமன்ற உறுப்பினர்கள் பகுப்பு:வாழும் நபர்கள் பகுப்பு:மலையாள அரசியல்வாதிகள் பகுப்பு:கேரள சட்டமன்ற உறுப்பினர்கள்
மேலப்பூங்குடி ஆதினமிளகி அய்யனார் கோயில்
மேலப்பூங்குடி ஆதினமிளகி அய்யனார் கோயில் தமிழ்நாட்டில் சிவகங்கை மாவட்டம், மேலப்பூங்குடி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் ஸ்ரீஆதினமிளகி அய்யனார் சன்னதியும், விநாயகர், சுப்பிரமணியர், சன்னியாசிபந்தி, நீலி அம்மன், பெரியகருப்பர்பந்தி, சோனை கருப்பர்பந்தி, கெஜம்பலிவிடம், துவாரபாலகர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காரண்டப்பள்ளி மாரியம்மன் கோயில்
காரண்டப்பள்ளி மாரியம்மன் கோயில் தமிழ்நாட்டில் கிருஷ்ணகிரி மாவட்டம், காரண்டப்பள்ளி என்னும் ஊரில் அமைந்துள்ள அம்மன் கோயிலாகும்.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேல்குப்பம் ஊராட்சி
மேல்குப்பம் ஊராட்சி (Melkuppam Gram Panchayat), தமிழ்நாட்டின் திருப்பத்தூர் மாவட்டத்தில் உள்ள அலங்காயம் வட்டாரத்தில் அமைந்துள்ளது. இந்த ஊராட்சி, ஆம்பூர் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1502 ஆகும். இவர்களில் பெண்கள் 708 பேரும் ஆண்கள் 794 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
துருவ நட்சத்திரம் (2018 திரைப்படம்)
துருவ நட்சத்திரம் (Dhruva Natchathiram), கௌதம் மேனனின் இயக்கத்தில், கௌதம் மேனன், வெங்கட் சோமசுந்தரம், ரேஷ்மா கட்டாலா, செந்தில் வீராசாமி, பி. மதன் ஆகியோரின் தயாரிப்பில் வெளியாகவுள்ள தமிழ்த்திரைப்படம்.. இத்திரைப்படத்தில் விக்ரம், ஐஸ்வர்யா ராஜேஷ், ரித்து வர்மா ஆகியோர் முதன்மைப்பாத்திரங்களில் நடித்து வருகின்றனர். இத்திரைப்படம் மனோஜ் பரமஹம்சாவின், ஜோமன் டி. ஜான், சந்தான கிருட்டிணன், இரவிச்சந்திரன் ஆகியோரின் ஒளிப்பதிவிலும், ஹாரிஸ் ஜயராஜின் இசையிலும்,  பிரவீண் ஆண்டனியின் படத்தொகுப்பிலும், 18, மே 2018இல் வெளியாகவுள்ள தமிழ்த்திரைப்படம். இப்படத்தின் படப்பிடிப்பு சனவரி 2017 இல் தொடங்கப்பட்டது. இப்படம் ஏழு நாடுகளில் படமாக்கப்பட்டுள்ளது.
படப்பணிகள்
இப்படத்தின் திரைத்துளிக்கான காட்சிகளை நியூயார்க் நகரத்தில் படமாக்கப்பட்ட பிறகு 2017 சனவரியல் முதற்கட்டப்படப்பிடிப்பை முடிக்க படக்குழுவினர் குன்னூருக்குச்சென்றனர். குன்னூர் நகரத்தில் சிறிய அளவில் படப்பிடப்பை நடத்திய பிறகு படக்குழுவினர் எஞ்சியுள்ள படப்பிடிப்பிற்காக சென்னைக்குச்சென்றனர். துருக்கியின் எல்லைப்பகுதியில் 24 மணிநேரமாக ஆவணங்களில் ஏற்பட்ட சிக்கலால் சிக்கிய துருவ நட்சத்திரம் படக்குழுவினரின் சிக்கலை இயக்குநர் எளிதாக தீர்த்தார்.
இசை
இத்திரைப்படத்திற்கு ஹாரிஸ் ஜயராஜ் இசையமைத்து வருகின்றார்.
வெளியிணைப்புகள்
பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விக்ரம் நடித்துள்ள திரைப்படங்கள் பகுப்பு:ஐஸ்வர்யா ராஜேஷ் நடித்த திரைப்படங்கள் பகுப்பு:கௌதம் மேனன் இயக்கிய திரைப்படங்கள்
வீரியம்பட்டி கன்னிமார் கோயில்
வீரியம்பட்டி கன்னிமார் கோயில் தமிழ்நாட்டில் கரூர் மாவட்டம், வீரியம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாஸ்கடூன்
சாஸ்கடூன் (Saskatoon) கனடாவின் சஸ்காச்சுவான் மாகாணத்தின் மிகப்பெரிய நகரம் ஆகும். 2007 கணக்கெடுப்பின் படி சாஸ்கடூன் மாநகரத்தில் 233,923 மக்கள் வசிக்கின்றனர்.
குறிப்புகள்
பகுப்பு:கனடிய நகரங்களும் ஊர்களும் பகுப்பு:சஸ்காச்சுவான் பகுப்பு:நகரம் தொடர்பான குறுங்கட்டுரைகள்
ஓயாமல் முற்றுகை
சதுரங்க விளையாட்டில், ஓயாமல் முற்றுகை (perpetual check) என்பது நடந்து கொண்டிருக்கும் ஒரு ஆட்டத்தை சமநிலையில் முடித்துக் கொள்ள ஒருவீரர் மற்றவரை வலியுறுத்தும் ஒருவகையான கட்டாய நிலையாகும். அதாவது விளையாடிக் கொண்டிருக்கும் இரண்டு வீரர்களில் ஒருவர், அந்த ஆட்டத்தைச் சமநிலையில் முடித்துக் கொள்வதற்காக மறைமுகமாக வைக்கும் கோரிக்கை என்றுகூட சொல்லலாம். கோரிக்கை வைக்கும் வீரர் இதற்காக எதிரியின் அரசரை ஓயாமல் முற்றுகை என்று நகர்வுகளால் சொல்லி முடிவில்லாமல் தாக்கிக் கொண்டே இருப்பார் ஆனால் அவரால் இறுதி முற்றுகையை நிகழ்த்தி ஆட்டத்தை முடிக்கவும் முடியாது. ஒருவேளை இவ்வாறு தொடர் முற்றுகையை நிகழ்த்தாவிட்ட்டால் எதிரிக்கு வெற்றிபெறும் வாய்ப்பு கிடைத்துவிடும் நிலை ஏற்பட்டிருக்கலாம். ஓயாத முற்றுகையால் சமநிலை என்ற சூழல் தற்போது ஏற்படுவதில்லை. ஏனெனில் ஒரு ஆட்டத்தில் ஒரே மாதிரியான நகர்வுகள் மீண்டும் மீண்டும் மூன்று முறை தொடர்ந்தால் அந்த ஆட்டம் சமநிலையில் முடிந்ததாக எடுத்துக் கொள்ளலாம் என்றொரு சதுரங்க விதி வரையறுக்கப்பட்டுள்ளது. சதுரங்க விளையாட்டில் இவ்விதி "மும்மடி முற்றுகை" (Threefold Repeatition) என்று அழைக்கப்படுகிறது. இதே போல் 50 நகர்வுகள் கைப்பற்றல் அல்லது சிப்பாய் நகர்வு இல்லாமல் தொடர்ந்து நகர்த்தப்பட்டாலும் அந்த ஆட்டம் சமநிலையில் முடிந்ததாக எடுத்துக் கொள்ளப்படும் என்றொரு சதுரங்க விதியும் வரையறுக்கப்பட்டுள்ளது. சதுரங்க விளையாட்டில் இவ்விதி ஐம்பது நகர்வுகள் விதி என்று அழைக்கப்படுகிறது. பொதுவாக வீரர்கள் ஐம்பது நகர்வுகள் வரை விடாப்பிடியாக சமநிலையை அளிக்காமல் இருப்பதில்லை. காய்களின் அமைவிடம், வெற்றிக்கான வாய்ப்பின்மை, போன்ற சூழல்களை ஆய்வு செய்து ஆட்ட சமநிலையை ஏற்றுக் கொள்கின்றனர்.
மாற்று சதுரங்க ஆட்டங்களிலும் இந்த ஓயாத முற்றுகை நகர்வுகள் நிகழ்வதுண்டு. ஆனால் அவ் விளையாட்டுகளில் வேறுவகையான விதிகள் நிர்ணயிக்கப்பட்டுள்ளன. உதாரணமாக ஓயாமல் முற்றுகை நிகழ்த்தும் சூழல் எந்த வீரருக்கு ஏற்படுகிறதோ அவர் தோற்று விட்டவராக கருதுமாறு விதிகள் வகுக்கப்பட்டுள்ளன.
உதாரணங்கள்
படத்தில் உள்ள ஆட்டத்தில், கருப்பு காய்களுடன் விளையாடும் வீரருக்கு ஒரு யானை, ஒரு அமைச்சர் மற்றும் ஒரு சிப்பாய் காய்கள் அதிகமாக உள்ளன. பொதுவாக எதிரியை விட இத்தனைக் காய்கள் அதிகமாக இருக்கும்போது ஒரு வீரரால் எளிதாகவும் கண்டிப்பாகவும் வெற்றி பெற்றுவிட வாய்ப்புகள் உண்டு. ஆனால் அடுத்த நகர்வை நகர்த்த வேண்டியது வெள்ளைக் காய்களுடன் ஆடும் வீரர் என்பதால் அவர் கருப்பை வெற்றி பெற விடாமல் ஓயாமல் முற்றுகை நகர்வுகளை விளையாடுகிறார். 1. Qe8+ Kh7
2. Qh5+ Kg8
3. Qe8+ … என மீண்டும் மீண்டும் நகர்த்தல்கள் தொடர்கிறது. .
அடுத்தடுத்து ஒரேமாதிரியான இருப்புநிலைகள் தோன்றிய காரணத்தால் வெள்ளை ஆட்டத்தைச் சம்நிலையில் முடித்துக் கொள்ள கோரிக்கை வைக்கிறார். வேறு நகர்வுக்கு வாய்ப்பில்லாத கருப்புக் காய் ஆட்டக்காரரும் சமநிலையை ஏற்றுக்கொள்ள வேண்டியதாகி விடுகிறது.
அன்சிக்கர் எதிர் அவர்பாக்
அருகிலுள்ள இரண்டாவது படத்தில், 1952 ஆம் ஆண்டு சுடாகோல்ம் சர்வதேசப் போட்டியில் அன்சிக்கர் அவர்பாக் இடையிலான ஆட்டத்தில் இருந்து ,
அடுத்த நகர்வை ஆடவேண்டிய கருப்பு வெள்ளையின் c- சிப்பாய்க்காக விரைவில் ஒரு யானையை இழக்க வேண்டியுள்ளது. இல்லாவிட்டால் அச்சிப்பாய் பதவி உயர்வு பெற்று இராணியாகிவிடும். எனவே இராணியை கைப்பற்ற வேண்டும் அல்லது சிப்பயை பதவி உயர்வு பெற விடாமல் தடுக்க வேண்டும். இதற்குரிய ஒரேவழி யானையை இழப்பது மட்டுமே. யானையை இழந்த பிறகு கருப்பிடம் வெள்ளையை ஒப்பிடுகையில் குறைவான மதிப்புள்ள காய்களே எஞ்சியுள்ளன. இதனால், வெள்ளை இராசாவின் பிரதேசத்தில் உள்ள சிப்பாய் அமைப்பில் உள்ள சில பலவீனங்களை தனக்கு சாதகாமாக மாற்றிக் கொள்ள கருப்பு திட்டமிடுகிறார். 1... Rxc7!
’மும்மடி முற்றுகை’ நகர்வை செய்து கருப்பு தன்னை அழிவிலிருந்து காப்பாற்றிக் கொள்கிறார். இராணியை h4 மற்றும் f2 கட்டங்களுக்கு மீண்டும் மீண்டும் நகர்த்தி ஆட்டத்தை சமநிலையில் முடித்துக் கொள்ள கோரிக்கை வைக்கிறார். சமநிலை ஏற்றுக் கொள்ளப்படுகிறது.
ஆம்பே எதிர் மெயிட்னர்
1872 ஆம் ஆண்டில் வியட்னாமில் நடைபெற்ற கார்ல் ஆம்பே மற்றும் பிலிப் மெயிட்னர் இடையிலான ஆட்டத்தில் பின்வரும் தொடர்ச்சியான தியாகங்களைச் செய்து கருப்பு படத்தில் உள்ளது போன்ற நிலையினை எட்டி ஓயாமல் முற்றுகை நகர்வின் மூலமாக சமநிலையில் ஆட்டத்தை முடிக்கிறது.
17.Kb5 (17.Kxb7?? Kd7 18.Qg4+ Kd6 followed by ...Rhb8#)
17...Ba6+
18.Kc6 (18.Ka4?? Bc4 and 19...b5#)
பீட்டர் லீக்கோ எதிர் கிராம்னிக்
பீட்டர் லீக்கோ மற்றும் விளாடிமிர் கிராம்னிக் இடையில் 2008 ஆம் ஆண்டில் நடைபெற்ற கோரசு சதுரங்கப் போட்டியில் கருப்பு காய்களுடன் விளையாடும் கிராம்னிக்குக்கு ஆட்டத்தை சமநிலையில் முடிக்கும் வாய்ப்பு கிடைக்கிறது. ஓயாமல் முற்றுகை நகர்வை விளையாடி அவர் இதனைப் பெறுகிறார்:
பாபி ஃபிசர் எதிர் தால்
மைக்கேல் தால் மற்றும் பாபி ஃபிசர் ஆட்டத்தில் கருப்புக் காய்களுடன் ஆடீய மைக்கேல் தாலுக்கு ஓயாமல் முற்றூகை நகர்வு பெற்றுத் தருகிறது. தால் உலகச் சாம்பியானாக இருந்தபோது played in the 14 ஆவது சதுரங்க ஒலிம்பியாட் ஆட்டத்தில் விளையாடிய போது இந்நிகழ்வு நடந்தது.இந்த நிலையில் கருப்பு 21... Qg4+ என்ற நகர்வை விளையாடி ஆட்டம் சமநிலையில் முடிகிறது.. (பிறகு 22. Kh1 Qf3+ 23. Kg1 Qg4+ ஓயாமல் முற்றுகை நகர்வு.)
வரலாறு
சதுரங்க ஆட்டங்களின் ஆக்சுபோர்டு கலைக்களஞ்சியம் தொகுதி 1 இல் 1800 ஆம் ஆண்டு வரை நடைபெற்ற சதுரங்க ஆட்டங்கள் பதிவு செய்யப்பட்டுள்ளன. அப்புத்தகத்தில் இரண்டு பெயர் தெரியாத ஆட்டக்காரர்கள் 1750 ஆம் ஆண்டில் விளையாடிய ஒர் ஆட்டத்தில் இந்த ஓயாமல் முற்றுகை நகர்வு மூலம் சமநிலை ஏற்பட்ட பதிவுகள் காணக்கிடைக்கின்றன. அந்த ஆட்டம் வருமாறு…
1.e4 e5 2.Nf3 Nc6 3.Bc4 Bc5 4.0-0 ( கோட்டை கட்டிக் கொள்ளுதல் முறைபடுத்தப்படாத அக்காலத்தில் வெள்ளை இராசா h1 சதுரத்திற்கும் யானை f1சதுரத்திற்கும் நகர்ந்து கோட்டை கட்டப்படுகிறது.) Nf6 5.Nc3 Ng4 6.d3 0-0 (கருப்பு இராசா h8 சதுரத்திற்கும் யானை f8 சதுரத்திற்கும் நகர்கின்றன) 7.Ng5 d6 8.h3 h6 9.Nxf7+ Rxf7 10.Bxf7 Qh4 11.Qf3 Nxf2+ 12.Rxf2 Bxf2 13.Nd5 Nd4 14.Ne7 Nxf3 15.Ng6+ Kh7 ½-½  இதையடுத்து 1788 ஆம் ஆண்டில் மேலும் இரண்டு ஆட்டங்கள் ஓயாமல் முற்றுகை நகர்வுடன் ஆடப்பட்டதாக பதிவுகள் தெரிவிக்கின்றன.
வெளிப்புற இணைப்புகள்
பகுப்பு:சதுரங்க விதிகள் பகுப்பு:சதுரங்க சொல்லாட்சி
תיקו (שחמט)
மத்திய வளர்ச்சி பிராந்தியம், நேபாளம்
மத்திய வளர்ச்சி  பிராந்தியம் (Central Development Region) (நேபாளி: मध्यमाञ्चल विकास क्षेत्र, மத்தியாஞ்சல் வளர்ச்சி பிராந்தியம்)   நேபாளத்தின் ஐந்து வளர்ச்சி பிராந்தியங்களில் ஒன்றாகும்.
அமைவிடம்
மத்திய வளர்ச்சி மண்டலத்தின் வடக்கில் திபெத் தன்னாட்சி பகுதியும், கிழக்கில் கிழக்கு வளர்ச்சி பிராந்தியம், தெற்கில் இந்தியாவும், மேற்கில் மேற்கு வளர்ச்சி பிராந்தியமும் எல்லைகளாக அமைந்துள்ளன.
மக்கள் தொகையியல்
2011ஆம் ஆண்டு மக்கள் தொகை கணக்கெடுப்பின் படி, 2,64,94,504 மொத்த மக்கள் நேபாள மக்கள் தொகையில், மத்திய வளர்ச்சி பிராந்தியம் மட்டும்  9,656,985  அளவிற்கு அதிக மக்கள் தொகை கொண்ட பிராந்தியமாக உள்ளது.
மொழிகளும், இன மக்களும்
இப்பிராந்தியத்தில் நேபாள மொழி, போஜ்புரி மொழி, லிம்பு மொழி மற்றும் ராஜ்பன்சி, குரூங், நேவாரி மொழி, ராய் மொழி, தமாங் மொழி, செபாங் மொழி, சுனுவார் மொழி, திபெத்திய மொழி, மஹர் மொழி, மைதிலி மொழி மற்றும் உருது மொழி பேசும் இந்துக்கள், இசுலாமியர்கள், பௌத்தர்கள், கிறித்தவர்கள், சமயம் சாராத கிராந்தி மக்கள் போன்ற பழங்குடி மலைவாழ் மக்கள் வாழ்கின்றனர்.
புவியியல்
மத்திய வளர்ச்சி பிராந்தியமும் மூன்று விதமான புவியியல் பகுதிகளைக் கொண்டது. வடக்கில் இமயமலை பகுதிகளும், நடுவில் மலைப்பாங்கான பகுதிகளும், தெற்கில் தராய் சமவெளி பகுதிகளையும் கொண்டுள்ளது. மத்திய வளர்ச்சி பிராந்தியம் கடல் மட்டத்திலிருந்து 60 மீட்டர் முதல் 6,000 மீட்டர் உயரம் வரை பரவியுள்ளது. கிழக்கிலிருந்து மேற்காக தராய் சமவெளிகள் அமைந்துள்ளது.
தட்ப வெப்பம்
மத்திய வளர்ச்சி பிராந்தியம் கடல் மட்டத்திலிருந்து 60 மீட்டர் முதல்  6,000 மீட்டர் உயரம் வரை பரவியுள்ளதால், இதன் தட்ப வெப்பம்  கீழ் வெப்ப மண்டலம், மேல் வெப்ப மண்டலம்,  மிதவெப்ப வளையம்,  மிதமான காலநிலை, மான்ட்டேன்#ஆல்ப்ஸ் மலைத் தாழ்வாரத்திற்குரிய காலநிலை,  துருவப் பகுதிப் பாலைவன காலநிலை, வெண்பனி படர்ந்த பகுதிகள்  என  ஏழு  நிலைகளில் காணப்படுகிறது.
மண்டலங்களும் மாவட்டங்களும்
மத்திய வளர்ச்சி பிராந்தியம் மூன்று மண்டலங்களும்,  19 மாவட்டங்களுடன் கூடியது.
ஜனக்பூர் மண்டலம்
ஜனக்பூர் மண்டலத்தில் தனுஷா மாவட்டம், மகோத்தரி மாவட்டம், சர்லாஹி மாவட்டம், சிந்துலி மாவட்டம், ராமேச்சாப் மாவட்டம் மற்றும் தோலகா மாவட்டம் என ஆறு மாவட்டங்கள் உள்ளது.
பாக்மதி மண்டலம்
பாக்மதி மண்டலத்தில் பக்தபூர் மாவட்டம், தாதிங் மாவட்டம், காத்மாண்டு மாவட்டம், காப்ரேபலாஞ்சோக் மாவட்டம், லலித்பூர் மாவட்டம், நுவாகோட் மாவட்டம், ரசுவா மாவட்டம், சிந்துபால்சோக் மாவட்டம் என எட்டு மாவட்டங்கள் அடங்கியுள்ளது.
நாராயணி மண்டலம்
நாராயணி மண்டலத்தில் பாரா மாவட்டம், பர்சா மாவட்டம், ரவுதஹட் மாவட்டம், சித்வன் மாவட்டம், மக்வான்பூர் மாவட்டம் என ஐந்து மாவட்டங்கள் அமைந்துள்ளது.
சிறப்புகள்
நேபாளத்தின் மத்தியப் பிராந்தியத்தில் உலகப் பாரம்பரியக் களங்களான அனுமன் தோகா நகர சதுக்கம், பக்தபூர் நகர சதுக்கம், பதான் தர்பார் சதுக்கம், பசுபதிநாத் கோவில்,  காத்மாண்டு நகர சதுக்கம், சித்வான் தேசியப் பூங்கா ஜானகி கோயில் மற்றும் சங்கு நாராயணன் கோயில் அமைந்துள்ளது.
வெளி இணைப்புகள்
*
எக்சு கிட்டளவுகள்
எக்சு கிட்டளவுகள் (ஆங்கிலம்: X-parameters) அல்லது எக்சு அளபுருக்கள் (த.வ) என்பது எக்சு கிட்டளவுகளின் கணக்கியல் மிகைத்தொகுப்பாகும். இது பெரிய உள்ளீட்டு ஆற்றல் அளவுகளில் நேரியல்சாரா உறுப்புகள் உண்டாக்கிய அனுசரத்தின் சார்புக் கட்டம் மற்றும் அலைவீச்சு ஆகியவற்றை வகைப்படுத்த பயன்படுவதாகும்.
விவரிப்பு
எக்சு கிட்டளவுகள் உயர்-அலைவெண் வடிவமைப்பில் நேரியல்சாரா வலை கிட்டளவுகளின் ஒரு புதிய பகுப்பைக் காட்டுகிறது. என்5242 நேரியல்சாராத் திசையன் வலைப் பகுப்பாய்வி (N5242 Nonlinear Vector Network Analyzer) மற்றும் இடபுள்யூ2000 மேம்பட்ட வடிவமைப்புக் கட்டகம் (W2200 Advanced Design System) போன்றவற்றில் 2008இல் இச்செயல்பாடுகளைச் சேர்த்தமையால் ஏசிலன்டு இடெக்னாலசியே இதனை முதலில் அறிமுகப்படுத்தியதாகும். (மேம்பட்ட வடிவமைப்புக் கட்டகத்தை சில நேரங்களில் பெரும் குறிப்பலை வலை பகுப்பாய்வி என்றும் அழைப்பர். )
மேற்கோள்கள்
பகுப்பு:மின்னணுவியல்
காக்ஸ் டவுன், பெங்களூர்
காக்ஸ் டவுன் என்பது பெங்களூரின் கன்டோன்மென்ட் பகுதிகளில் ஒன்று. இந்த பெயர் பெங்களூரின் ஆட்சியராக இருந்த அலக்சாண்டர் ராங்கன் காக்ஸ் என்பவரின் நினைவாக சூட்டப்பட்டது
1998ஆம் ஆண்டில், பெங்களூர் மாநகராட்சியின் உத்தரவினால் காக்ஸ் டவுன் என்ற பெயருக்கு பதிலாக சர்வக்ஞநகர் என்று சூட்டப்பட்டது. சர்வக்ஞர் என்பவர் கன்னடப் புலவர் ஆவார். பெயர் மாற்றப்பட்ட பின்னரும் காக்ஸ் டவுன் என்ற பெயராலேயே பரவலாக அறியப்படுகிறது.
மக்கள்
பெங்களூர் கன்டோன்மென்ட்டின் ஏனைய பகுதிகளைப் போன்று, இங்கும் அதிகளவிலான தமிழ் மக்கள் வசிக்கின்றனர். ஆங்கிலேயர் ஆட்சிக்காலத்தில் போருக்காகவும், பிற வேலைகளுக்காகவும் நூற்றுக்கணக்கான தமிழர்கள் பெங்களூருக்கு அழைத்துவரப்பட்டனர். இதுவும் பெங்களூர் கன்டோன்மென்ட்டின் பிறபகுதிகளும், 1949ஆம் ஆண்டுவரையில் சென்னை மாகாணத்தின் ஆட்சியின் கீழ் இருந்தன. பின்னர், மைசூர் மாகாணத்திற்கு வழங்கப்பட்டன.
சான்றுகள்
பகுப்பு:பெங்களூர்
இண்டியம்(III) செலீனைடு
இண்டியம்(III) செலீனைடு (Indium(III) selenide) என்பது In2Se3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியம் மற்றும் செலீனியம் தனிமங்கள் சேர்ந்து உருவாகும் இச்சேர்மம் ஒளிமின்னழுத்த சாதனங்களில் பயன்படுத்துவதற்கான சாத்தியக்கூறுகளைக் கொண்டுள்ளது. மேலும் விரிவான ஆராய்ச்சிகளுக்கும் இச்சேர்மம் உட்பட்டுள்ளது. α மற்றும் β நிலையிலுள்ள பொதுவான இரண்டு வடிவங்கள் அடுக்கு கட்டமைப்பு படிகங்களாகவும் γ வடிவம் ஊர்ட்சைட்டு படிகக் கட்டமைப்பிலும் காணப்படுகின்றன. ஒட்டு மொத்தமாக α, β, γ, δ, κ என்ற ஐந்து நிலைகளில் இண்டியம்(III) செலீனைடு அறியப்படுகிறது. α- β நிலை மாற்றம் பொதுவாக ஒரு மின் கடத்துத்திறன் மாற்றத்துடன் சேர்ந்து நிகழ்கிறது. γ- In2Se3 சேர்மத்தின் ஆற்றல் இடைவெளி தோராயமாக 1.9 எலக்ட்ரான் வோல்ட்டுகளாகும். ஓர் இண்டியம்(III) செலீனைடு மாதிரியின் படிக வடிவம் உற்பத்தி செய்யும் முறையைப் பொறுத்து அமைகிறது. எடுத்துக்காட்டாக, தூய்மையான γ-In2Se3 நிலையின் மெல்லிய படங்கள் உலோகக்கரிம நீராவிப் படிவு நுட்பங்களைப் பயன்படுத்தி மும்மெத்தில் இண்டியம் (InMe3) மற்றும் ஐதரசன் செலீனைடு ஆகியவற்றைப் பயன்படுத்தி தயாரிக்கப்படுகிறது.
புற இணைப்புகள்
பகுப்பு:இண்டியம் சேர்மங்கள் பகுப்பு:செலீனைடுகள் பகுப்பு:சூரியக் கலங்கள் பகுப்பு:குறைக்கடத்திப் பொருட்கள்
வல்லம் அங்காள பரமேசுவரி கோயில்
வல்லம் அங்காள பரமேசுவரி கோயில் தஞ்சாவூர் அருகே உள்ள வல்லம் பகுதியில் உள்ள அம்மன் கோயிலாகும்.
மூலவர்
இக்கோயிலிலுள்ள மூலவராக அங்காள பரமேசுவரி உள்ளார்.
அமைப்பு
கோயிலின் வாயிலின் இருபுறமும் முறையே விநாயகரும், முருகனும் உள்ளனர். அடுத்துள்ள மண்டபத்தில் கொடி மரம், பலிபீடம், சிங்கம் ஆகியவை உள்ளன. அடுத்துள்ள கருவறைக்கு முன்பாக கணபதியும் முருகனும் இரு புறத்திலும் உள்ளனர். திருச்சுற்றில் நாக கன்னி அம்மன் சன்னதி உள்ளது. அடுத்து பாவாடைராயன், கருப்புசாமி, பத்ரகாளியம்மன், பேச்சியம்மன், காட்டேரியம்மன், நொண்டிக்கருப்பு, வெள்ளையம்மாள் மற்றும் பொம்மியம்மாளுடன் மதுரை வீரன் ஆகியோர் உள்ள சன்னதி உள்ளது. பத்ரகாளியம்மனுக்கும், காட்டேரியம்மனுக்கும் முன்பாக பலிபீடம் காணப்படுகிறது. கோயிலின் வாயிலை அடுத்துள்ள சிறிய சன்னதியாக பஞ்சமுக ஆஞ்சநேயர் உள்ளார். இதே சன்னதியில் வரதராஜப்பெருமாள் காணப்படுகிறார்.
குடமுழுக்கு
இக்கோயிலில் 10 டிசம்பர் 1995 மற்றும் 10 பிப்ரவரி 2008இல் குடமுழுக்கு ஆனதற்கான கல்வெட்டுகள் உள்ளன.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சாக்தம்
மெசியா நம்பிக்கை யூதம்
இது இயேசுவின் மரணம், உயிர்ப்பு ஊடாக சகல பாவங்களுக்கான பரிகாரம் கிடைத்துவிட்டது என நம்புகின்றது. யூத சட்டம் அல்லது நடத்தைப் பழக்கங்களிளைப் பின்பற்றுவது கலாச்சார விடயமே, அதனூடாக மீட்பினை அடைய முடியாது மெசியத்துவத்திலும் இயேசுவின் தெய்வீகத்திலும் நம்பிக்கை என்ற மெசியா நம்பிக்கை யூதத்தின் பொதுக் கருத்தானது பல கிறிஸ்தவ பிரிவுகளினதும் கருத்தாகவும் யூதச் சமய இயக்கங்களினால் கிறிஸ்தவத்திற்கும் யூதத்திற்கும் இடையேயான வேற்றுமையாகவும் பார்க்கப்படுகின்றது. பிரதான கிறிஸ்தவ குழுக்கள் மெசியா நம்பிக்கை யூதத்தை கிறிஸ்தவத்தின் ஒரு வடிவமாகவே ஏற்றுக் கொள்கின்றன.
மெசியா நம்பிக்கை யூதத்தைக் கடைப்பிடிப்பவர்களில் சிலர் இன அடிப்படையில் யூதர்கள். பலர் இது யூதத்தின் ஒரு பகுதி என வாதிடுகின்றனர் யூத அமைப்புக்களும் இசுரேலிய உயர் நீதிமன்றமும் இதனை மறுத்து, கிறிஸதவத்தின் ஓர் வடிவமாகவே கருதுகின்றது. 2003 முதல் 2007 வரை, அமெரிக்காவில் 150 மெசியா நம்பிக்கை யூத வழிபாட்டு இல்லங்கள் பெருகி 438 ஆகவும், இசுரேலில் 100 அதிகமாகவும், உலகளவில் பலவாகவும் இவ்வமைப்பு பெருகியுள்ளது. பெரிய மெசியா நம்பிக்கை யூத அமைப்புக்களுடன் சிறியளவு அமைப்புக்கள் சேர்ந்தோ அல்லது அங்கீகரிக்கப்பட்டோ காணப்படுகின்றன. இவ்வமைப்பு 6,000க்கும் 15,000க்கும் இடைப்பட்ட அங்கத்தவர்களை இசுரேலிலும் 250,000 அங்கத்தவர்களை அமெரிக்காவிலும் கொண்டுள்ளதாக 2008இல் அறிக்கை வெளியிட்டது.
எபிரேய மூலம்
பகுப்பு:மெசியா நம்பிக்கை யூதம்
ஆர்னி சைட்பொட்டம்
பகுப்பு:1954 பிறப்புகள் பகுப்பு:இங்கிலாந்துத் துடுப்பாட்டக்காரர்கள் பகுப்பு:யார்க்சையர் துடுப்பாட்டக்காரர்கள் பகுப்பு:வாழும் நபர்கள்
அடிசம் ஓரடுக்கு மனை
அடிசம் ஓரடுக்கு மனை (Adisham Bungalow) என்பது பதுளை மாவட்டத்திலுள்ள அப்புத்தளைக்கு அருகாமையில் அமைந்துள்ள நாட்டுப்புற வளமனை ஆகும். தற்போது, இந்த ஓரடுக்கு மனை புனித ஆசிர்வாதப்பர் துறவியர் மாடமாக விளங்குகிறது. இங்குள்ள சிற்றாலயத்தில் முதலாம் சில்வெஸ்தரின் புனிதப் பண்டம் (என்புத் துண்டு) வைக்கப்பட்டுள்ளது.
வெளி இணைப்புகள்
பகுப்பு:ஊவா மாகாணத்தில் பார்வையாளர்களை ஈர்க்கும் இடங்கள்
கற்க கசடற (திரைப்படம்)
கற்க கசடற 2005ல் வெளிவந்த இந்தியாவின் தமிழ் மொழி திரைப்படமாகும். இப்படத்தினை ஆர். வி. உதயகுமார் இயக்கினார். பிரயோக் இசையமைத்தார். இதில் விக்ராந்த், லட்சுமி, தியா, வடிவேலு ஆகியோர் நடித்திருந்தனர்.
நடிகர்கள் - கதாப்பாத்திரங்கள்
பகுப்பு:இந்தியத் தமிழ்த் திரைப்படங்கள் பகுப்பு:2005 தமிழ்த் திரைப்படங்கள்
உள்ளம் கொள்ளை போகுதே
உள்ளம் கொள்ளை போகுதே (Ullam Kollai Poguthae) என்பது 2001 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சுந்தர் சி இயக்கிய இத்திரைப்படத்தில் பிரபுதேவா, கார்த்திக், அஞ்சலா ஜவேரி, விவேக் ஆகியோர் முன்னணி கதாபாத்திரத்தில் நடித்திருந்தனர். இத்திரைப்படத்திற்கு கார்த்திக் ராஜா இசையமைத்திருந்தார். இயக்குநர் சுந்தர் சி இயக்கிய வெற்றிப் படங்களில் இதுவும் ஒன்றாகும்.
ஒலிப்பதிவு
கார்த்திக் ராஜா இசையமைத்த இப்படத்தில் இடம்பெற்ற பாடல்களை கவிஞர்கள் பா. விஜய், மற்றும் கலைக்குமார் ஆகியோர் எழுதியிருந்தனர்.
மேற்கோள்கள்
பகுப்பு:2001 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பிரபுதேவா நடித்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:கார்த்திக் ராஜா இசையமைத்த திரைப்படங்கள் பகுப்பு:சுந்தர் சி இயக்கிய திரைப்படங்கள்
மயிலாடுதுறை ஐயாறப்பர் கோயில்
மயிலாடுதுறை ஐயாறப்பர் கோயில் தமிழ்நாட்டில், மயிலாடுதுறையில் உள்ள சிவன் கோயில் ஆகும். திருவையாற்றில் கோயில் கொண்டுள்ள பெருமானுக்கு உள்ளதைப்போல இங்குள்ள பெருமானுக்கும் ஐயாறப்பர் என்ற பெயர் அமைந்துள்ளது.
அமைவிடம்
மயிலாடுதுறை-திருவாரூர் சாலையில் இக் கோயில் உள்ளது.
இறைவன்,இறைவி
இத்தலத்தில் கோயில் கொண்டுள்ள இறைவன் ஐயாறப்பர். இறைவி அறம் வளர்த்த நாயகி.
தோரண வாயில்
2010 ஆம் ஆண்டில், இக் கோயில் முகப்பில் புதியத் தோரண வாயில் அமைக்கப்பட்டு, திருவாவடுதுறை ஆதீனத்தால் திறந்துவைக்கப்பட்டது.
மயிலாடுதுறை சப்தஸ்தானம்
மயிலாடுதுறையில், திருவாவடுதுறை ஆதீனத்திற்குச் சொந்தமான ஐயாறப்பர் கோவிலில் நடைபெறும் சப்தஸ்தான திருவிழாவில் பங்கேற்கும் ஏழு சிவன் கோயில்களுள் இக்கோயிலும் ஒன்றாகும். பங்கேற்கும் பிற கோயில்கள்:
இவ்வேழு திருக்கோவில்களின் சுவாமிகளும் (ஏழூர் தெய்வங்கள்) மயூரநாதர் கோவிலில் சங்கமிக்கும் சப்தஸ்தான விழா ஆண்டுதோறும் மயிலாடுதுறையில் நடைபெறுகிறது.
மேற்கோள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
மாடப்புறா (திரைப்படம்)
மாடப்புறா 1962 ஆம் ஆண்டு வெளிவந்த தமிழ்த் திரைப்படமாகும். எஸ். ஏ. சுப்புராமன் இயக்கத்தில் வெளிவந்த இத்திரைப்படத்தில் எம். ஜி. ஆர், பி. சரோஜாதேவி மற்றும் பலரும் நடித்திருந்தனர். இத்திரைப்படம் தோல்வியடைந்தது.
பாடல்கள்
பாடல்களுக்கு இசையமைத்தவர் கே. வி. மகாதேவன். பின்னணி இசை அமைத்தவர் வயலின் மகாதேவன். பாடல்களை யாத்தவர் ஏ. மருதகாசி. டி. எம். சௌந்தரராஜன், சூலமங்கலம் இராஜலட்சுமி, பி. சுசீலா ஆகியோர் பின்னணி பாடினார்கள்.
உசாத்துணை
பகுப்பு:1962 தமிழ்த் திரைப்படங்கள்‎ பகுப்பு:எம். ஜி. ஆர். நடித்துள்ள திரைப்படங்கள் பகுப்பு:சரோஜாதேவி நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
வியாபாரி (திரைப்படம்)
வியாபாரி என்பது 2007ஆவது ஆண்டில் சக்தி சிதம்பரத்தின் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தை இயக்கிய சக்தி சிதம்பரமே இதனை தயாரித்திருந்தார். எஸ். ஜே. சூர்யா, தமன்னா, வடிவேலு ஆகியோர் முக்கிய கதாபாத்திரங்களில் நடித்த இத்திரைப்படம் மல்டிபிலிசிட்டி என்னும் ஆங்கில திரைப்படத்தினை அடிப்படையாகக் கொண்டு உருவாக்கப்பட்டது.
பாடல்கள்
இத்திரைப்படத்திற்கு தேவா இசையமைத்திருந்தார்.
மேற்கோள்கள்
பகுப்பு:2007 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:தமன்னா நடித்த திரைப்படங்கள் பகுப்பு:நமிதா நடித்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:சந்தானம் நடித்த திரைப்படங்கள்
ராணி சம்யுக்தா
ராணி சம்யுக்தா 1962 ஆம் ஆண்டு வெளிவந்த தமிழ்த் திரைப்படமாகும். தா. யோகானந்த் இயக்கத்தில் வெளிவந்த இத்திரைப்படத்தில் எம். ஜி. ஆர், பத்மினி மற்றும் பலரும் நடித்திருந்தனர்.
உசாத்துணை
பகுப்பு:1962 தமிழ்த் திரைப்படங்கள்‎ * பகுப்பு:பத்மினி நடித்த திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
முதலாம் கொங்கா
முதலாம் கொங்கா (Gonka I ) என்பவர் ஒரு தெலுங்கு அரசர். இவர் வேலநாட்டி சோடர்களில் முதல் அரசர் ஆவார். இவர் 1076 முதல் 1108 வரை ஆண்டார்.
கங்கைகொண்ட சோழபுரத்தை த் தலைநகராக கொண்டு ஆண்ட சாளுக்கிய சோழனான முதலாம் குலோத்துங்க சோழன் மற்றும் அவரது மகன் மும்முடி வர்மன் ஆகியோரின் கீழ் கொங்கா  வேங்கியின் ஆளுநராக பணியாற்றினார். மேலைச் சாளுக்கியர்களுக்கு எதிரான போர்களிலும், மேலைச் சாளுக்கியர்களின் அணியில் இணைந்திருந்த கலிங்கர் மற்றும் சக்ரகுடர் ஆகியோருக்கு எதிராக இவர் போராடினார். இவர் சோழ மூல ஸ்தம்பா (சோழ சாம்ராஜ்யத்தின் தூண்) என்ற பட்டத்தை பெற்றிருந்தார். இவரது இராச்சியம் தெற்கில் குண்ட்லகம்மா முதல் மேற்கில் திரிபுராந்தகம் வரையிலான பகுதியை உள்ளடக்கியதாக இருந்தது.
குறிப்புகள்
பகுப்பு:சோழர்
திணிவு மையங்களின் பட்டியல்
இந்த அட்டவணை, குறிப்பிட்ட சில திணிவு மையங்களைப்(centroids) பட்டியலிட்டுத் தருகிறது. n - பரிமாணத்தில் அமைந்துள்ள பொருள், X -ன் திணிவு மையம் என்பது அதனை சம விலக்களவு உள்ள இரு பாகங்களாகப் பிரிக்கும் மீத்தளங்களின்(hyperplane) வெட்டுப்பகுதியாகும். சாதாரணமாக திணிவு மையமானது X -லுள்ள அனைத்துப் புள்ளிகளின் சராசரியாகும். சீரான நிறை அல்லது அடர்த்தி கொண்ட பொருள்களின் திணிவு மையம் அவற்றின் பொருண்மை மையத்துடன்(center of mass) பொருந்தும்.
ஸ்டான்லி ப்ராட்ஸ்கி
ஸ்டான்லி ப்ராட்ஸ்கி (Stanley Brodsky, பிறப்பு: 9, சனவரி 1940) என்பவர் அமெரிக்க  கோட்பாட்டு இயற்பியலாளர், மற்றும் இசுட்டான்போர்டு பல்கலைக்கழக, எஸ்எல்ஏசி தேசிய முடுக்கி ஆய்வகத்தில் பேராசிரியராக பணியாற்றியவர் ஆவார்.
வாழ்க்கைக் குறிப்புகள்
ப்ராட்ஸ்கி 1961 ஆம் ஆண்டு இளங்கலை பட்டமும், 1964 ம் ஆண்டு, மின்னசோட்ட பல்கலைக்கழகத்தில், அவரது இயற்பியல் ஆலோசகர் டொனால்ட் பென்னியின் ஆலோசனையின் பேரில் முனைவர் பட்டமும் பெற்றார். இரண்டு ஆண்டுகளுக்கு பிறகு கொலம்பியா  பல்கலைக்கழகத்தில் சுங் டாவ் லீ க்கு 1966 ம் ஆண்டு எஸ்எல்ஏசி பணியில் ஆராய்ச்சி இணைப்பாளராக இருந்தார். இவர் 1976 ல் பேராசிரியராக பணிபுரிந்தார்.
ப்ராட்ஸ்கி  குவைய நிற இயக்கவியல் பற்றிய ஆராய்ச்சியில் கவனம் செலுத்தினார். இந்த ஆராய்ச்சி குவார்க்குகள் மற்றும் ஒட்டுமின்னி ஆகியவற்றுக்கு இடையேயான வலிய இடைவினைகளைப் பற்றி விவரிக்கிறது. இவர் 1973 ம் ஆண்டு க்ளென்னிஸ் ஆர் ஃபர்ராரூடன் இணைந்து பெரிய குறுக்குத் திணிவு வேகத்தின் அளவீட்டு விதிகளைப்  பற்றிய ஆராயச்சிக் கட்டுரை (இயல். ரெவ். லெட். 31,1153–1156), மற்றும் 1980 ல் பீட்டர் லேபேஜே உடன் இணைந்து உலைவு குவைய நிற இயக்கவியலின் (இயல். ரெவ். டி  22, 2157–2198), பிரத்யேக செயல்முறைகள் பற்றிய கட்டுரையை எழுதினார். இது சாக்காய் பரிசு விருதுக்கு வழிவகுத்தது.
துகள் இயற்பியல் பற்றிய முக்கிய கேள்விகளுக்குக் குறிப்பாக வலுவான இடைவினைகளைப் பற்றிய பிரத்யேக முறைகளுக்கு."   உலைவு குவைய புல கோட்பாட்டின் பயன்பாட்டினைப் பயன்படுத்தினார். இதற்காக 2007 ம் ஆண்டில் சாக்குராய் பரிசினை பெற்றார். 2015 ல் இயற்பியல் கோட்பாட்டிற்காகச் சர்வதேச விருதும் மற்றும் போமரான்ஜக் பரிசும் பெற்றார்.
மேற்கோள்கள்
பகுப்பு:1940 பிறப்புகள் பகுப்பு:அமெரிக்க இயற்பியலாளர்கள் பகுப்பு:வாழும் நபர்கள் பகுப்பு:கோட்பாட்டு இயற்பியலாளர்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
சௌம்யா
சௌம்யா (பி. ஏப்ரல் 16, 1969) தமிழகத்தைச் சேர்ந்த கருநாடக இசைப் பாடகர் ஆவார்.